Xabi Alonso

Xabier Alonso Olano, máis coñecido como Xabi Alonso, nado en Tolosa (Guipúscoa) o 25 de novembro de 1981, é un exfutbolista e adestrador vasco. Dende outubro de 2022 adestra o Bayer Leverkusen da Bundesliga. Xogaba na posición de centrocampista e foi 114 veces internacional coa selección española, coa que gañou a Copa do Mundo en 2010 e as Eurocopas de 2008 e 2012, un triplete inédito na historia do fútbol.

 Traxectoria 
Alonso comezou a súa carreira na Real Sociedad, de onde foi cedido brevemente ao SD Eibar. John Toshack apostou por Alonso como capitán txuri urdin e o xogador logrou triunfar no seu novo rol, conseguindo levar a Real Sociedad ao subcampionato na tempada 2002-03 que acabou gañando o Real Madrid. O mediocentro tolosarra foi traspasado ao final desa mesma tempada ao Liverpool FC por 10,5 millóns de libras. Con este conxunto conquistou unha Liga de Campións da UEFA na súa primeira tempada nas illas británicas. Na súa segunda campaña en Anfield gañou a FA Cup e a FA Community Shield. Tras cinco tempadas no Liverpool, Alonso fichou polo Real Madrid o 4 de agosto de 2009 a cambio de 30 millóns de libras (máis de 35 millóns de euros).

 Clubs 
ClubPaísAnoAntiguokoEspaña1997-1999Real SociedadEspaña1996-2000SD EibarEspaña2000Real SociedadEspaña2001-2004Liverpool FCInglaterra2004-2009Real MadridEspaña2009-2014Bayern MunichAlemaña2014-2017

 Selección nacional de España 
miniatura|120px|Xabi Alonso xogando coa selección española. 
O seu debut produciuse o 30 de abril de 2003 en Madrid, nun partido amigable no que a Selección de fútbol de España gañou 4-0 a Ecuador.

Participou nas fases finais da Eurocopa 2004 e do Mundial de Alemaña 2006. Neste Mundial marcou o primeiro gol de España na competición, no partido contra Ucraína, que terminaría 4-0 a favor do combinado español.

O 29 de xuño de 2008, Alonso proclamouse xunto ao seu equipo, campión da Eurocopa 2008. Alonso debutou no terceiro partido da fase de clasificación ante Grecia, encontro no que foi elixido mellor xogador. Tamén xogou nas roldas eliminatorias do torneo como suplente.

No 2009, disputou a Copa Confederacións con España, onde no partido de consolación polo terceiro posto contra Suráfrica marcou un gol de libre directo na prórroga, gol decisivo para a vitoria de España por 3-2.

O 11 de xullo de 2010 proclamouse campión da Copa Mundial de Fútbol coa selección española en Suráfrica.

Alonso disputou tamén partidos internacionais amigables coa selección de Euskadi.

 Palmarés 
 Campionatos nacionais 
TítuloClubPaísAnoFA CupLiverpool FCInglaterra2006Community ShieldLiverpool FCInglaterra2006

 Copas internacionais 
TítuloEquipo (*)PaísAnoLiga de CampiónsLiverpool FCInglaterra2005Supercopa de EuropaLiverpool FCInglaterra2005EurocopaSelección de EspañaEspaña2008Copa Mundial de FútbolSelección de EspañaEspaña2010

 Distincións individuais 
 Mellor xogador do partido contra Grecia na fase clasificatoria da Eurocopa 2008.
 Mellor xogador do partido polo terceiro posto na Copa Confederacións 2009 convertendo o gol da vitoria.
 Elixido entre os 30 mellores xogadores da FIFA na tempada 2004-05.

 Notas 

 Véxase tamén 

 Ligazóns externas 
 Xabi Alonso Online 

Categoría:Nados en 1981
Categoría:Nados en Tolosa, España
Categoría:Futbolistas do País Vasco
Categoría:Centrocampistas de fútbol
Categoría:Xogadores da Real Sociedad B
Categoría:Xogadores da Real Sociedad
Categoría:Xogadores do SD Eibar
Categoría:Xogadores do Liverpool FC
Categoría:Xogadores do Real Madrid CF
Categoría:Xogadores do FC Bayern München
Categoría:Xogadores da selección de fútbol do País Vasco
Categoría:Xogadores da selección de fútbol de España
Categoría:Medalla de Ouro da Real Orde do Mérito Deportivo
Categoría:Xogadores do Mundial de Fútbol de 2014
Categoría:Futbolistas gañadores da Liga de Campións da UEFA
Categoría:Futbolistas gañadores da Eurocopa
Categoría:Futbolistas gañadores do Mundial
Categoría:Adestradores de fútbol do País Vasco
Categoría:Adestradores do Bayer Leverkusen